钦定古今图书集成/理学汇编/学行典/第193卷 > 祝原庆
## 钦定古今图书集成/理学汇编/学行典/第193卷 > 祝原庆

按《饶州府志》：“祝原庆，德兴人。质美好学，以儒鸣。时洪
武庚午，父德忠充里役，以事忤乡人胡士谦，士谦讼
于京，诬德忠豪滑，持县短长诸不法事。法司勾提，原
庆痛父年老，挺身冒父名就系。德忠弗忍，争于官，原
庆恸哭诚恳，执称所诉，实其所为，有司遂系原庆赴京。廷鞫时，自诬服就诛，时年二十八。孙《原贞传》曰：‘自
古及今，孝行可述者二百七人，有父犯死罪而子以
身代者，吉翂、长孙虑、陈颜三人而已’。”其时各获矜免，
后亦旌异。原庆代父，与翂等不殊，惜当日执法者不
为白于朝，矜宥旌异，至于诛死，名湮没而不称，盖有
幸不幸哉！